মাধবপুর প্রতিনিধি ॥ মাধবপুর উপজেলার পৃথক ৩টি স্থানে অভিযান চালিয়ে বিপুল পরিমান ভারতীয় মদ উদ্ধার করেছে বিজিবি। বিজিবি ৫৫ ব্যাটালিয়নের অধিনায়ক লেঃ কর্ণেল সাজ্জাদ হোসেন জানান, সোমবার ভোররাতে বিজিবি ধর্মঘর সিমান্ত ফাঁড়ির সুবেদার মহিউদ্দিনের নেতৃত্বে বিজিবি টহল দল মোহনপুর এলাকায় অভিযান চালিয়ে ৪৫ বোতল এবং হাবিলদার মফিজুল ইসলামের নেতৃত্বে গোবিন্দপুর এলাকায় অভিযান চালিয়ে ২১ বোতল ভারতীয় মদ উদ্ধার করেন। এ ছাড়া তেলিয়াপাড়া সিমান্ত ফাঁড়ির নায়েব সুবেদুর হাবিবুর রহমানের নেতৃত্বে বিজিবির টহলদল তেলিয়াপাড়া কাঠাল বাগান এলাকায় অভিযান চালিয়ে ১৮ ভারতীয় মদ উদ্ধার করেন। এ সময় বিজিবির উপস্থিতি টের পেয়ে মাদক ব্যবসায়ীরা পালিয়ে যায়।